
[bookmark: OLE_LINK1][bookmark: OLE_LINK2]PËR DISA NDRYSHIME NË VENDIMIN NR. 1020, DATË 14.10.2009 TË KËSHILLIT TË MINISTRAVE “PËR KRIJIMIN E AGJENCISË SË AUDITIMIT TË PROGRAMEVE TË ASISTENCËS, AKREDITUAR NGA BASHKIMI EUROPIAN”, TË NDRYSHUAR

Në mbështetje të nenit 100 të Kushtetutës, të nenit 10 të ligjit nr. 9000 datë 30.1.2003 “Për organizimin dhe funksionimin e Këshillit të Ministrave” dhe të neneve 6 e 8 të ligjit nr. 9840, datë 10.12.2007 “Për ratifikimin e marrëveshjes kuadër, ndërmjet Këshillit të Ministrave të Republikës së Shqipërisë dhe Komisionit të Komunitetit Europian, për rregullat e bashkëpunimit të asistencës për Shqipërinë, në kuadër të zbatimit të Instrumentit të Parazgjerimit (IPA)”, me propozimin e Ministrit të Financave, Këshilli i Ministrave

VENDOSI:

Shkronjat “ç” dhe “d” të pikës 6 të vendimit nr. 1020, datë 14.10.2009 të Këshillit të Ministrave, të ndryshuar, ndryshohen, si më poshtë vijon:
“ç) Këshilli i menaxhimit ka si funksione miratimin e programeve të punës vjetore e strategjike, të raporteve vjetore e të pasqyrave financiare dhe monitorimin e funksionimit të agjencisë. 
 d) Mënyra e organizimit të brendshëm, autoriteti, mënyra e vendimmarrjes së strukturave të agjencisë, si dhe çështje të tjera përcaktohen në rregulloren e funksionimit të agjencisë, e cila miratohet nga këshilli i menaxhimit, me propozim të drejtorit.”. 
Ky vendim hyn në fuqi menjëherë dhe botohet në Fletoren Zyrtare.

